als_Latn dik_Latn sag_Latn
Wolfsburgu i ka avulluar edhe ato pak shpresa të Interit për t’u kualifikuar në Ligën e Kampionëve, pasi që gjermanët kanë një avantazh të madh me fitoren prej 3-1 realizuar ndaj Interit në VolksWagen Arena.
Interi e filloi ndeshjen për mrekulli, me Shaqirin në formacion i cili edhe e bëri diferencën ne fillim.
Pas disa përpjekjeve, erdhi edhe goli. Pas një presioni në zonë nga Shaqiri, ishte Icardi ai që shfrytëzoi për të pasuar te Palacio që nën këmbë i shënoi Benaglios për epërsinëi prej 1-0 në fillim të takimit.
Loja e mirë e Interi vazhdoi, por edhe Wolfsburgu shfaqi lojë të mirë me aksione të rrezikshme.
Pas një goditje nga këndi në minutën e 28-të nga De Bruyne, ishte Naldo ai që me një shkëputje spektakolare arriti të shënojë në portën e Interit, falë edhe gabimit të portierit i cili keq e grushtoi topin.
Me këtë rezultat përfundoi pjesa e parë, kurse pjesa e dytë ishte po ashtu interesante.
Pas një mundësie të artë të lëshuar nga Palacio kur para portierit nuk realizoi, ishte Wolfsbugu që shfrytëzoi.
Pas një gabimi të portierit Carrizo i cili pasoi keq, ishte Vierinha spektakolar deri në ato momente që pasoi te De Bruyne që edhe u tregua i sakt për 2-1 dhe epërsinë e gjermanëve.
Në vazhdim Interi edhe pse provoi nuk ia doli të shkonte tutje në fushë, teksa sërish gjermanët realizuan.
De Bruyne u bë njeriu i ndeshjes me një supergol nga gjuajtja e lirë, për 3-1, që edhe e vulosi ndeshjen. Edhe kjo goditje do të ndalej po që se do të ishte Handanovic.
Deri në fund Interi provoi të realizonte, por tentimet ishin jo konkrete.
Pas një jave zhvillohet ndeshja kthyese në Giuseppe Meazza dhe Interit më së paku i duhet një fitore prej 2-0 për t’u kualifikuar, teksa gjermanëve u mjafton edhe një barazim për t’u kualifikuar tutje.
Finalistët e këtij edicioni të Europa League fitojnë mundësinë e kualifikimeve për Ligën e Kampionëve.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn